Video: Kleinmond-strandmeer breek weer deurDie Kleinmond-strandmeer het vir die eerste keer in jare weer na die see deurgebreek. (Foto: Ricardo Mackenzie/Twitter) Groot opgewondenheid het by die Kleinmond-strandmeer geheers nadat dit ná presies vier jaar weer na die see deurgebreek het. Mense het na die strand gestroom om die gebeurtenis te aanskou. Die streek het die afgelope paar dae heelwat reën gekry. Die Nasionale Seereddingsinstituut het op sy Facebook-bladsy mense gemaan om versigtig te wees wanneer die water vinniger begin vloei en wat aanvanklik net ŉ klein stroompie was, het vinnig in ŉ sterk watermassa verander. Die toerismevereniging het mense intussen genooi om na die gebeurtenis te kom kyk. Die strandmeer het die vorige keer op Vrydag 31 Julie 2015 deurgebreek. What a beautiful moment to witness, come and have a look! Posted by Hangklip-Kleinmond Tourism on Wednesday, July 31, 2019